אלתר יחיאל נבנצל

הרב אלתר יחיאל נבנצל (בכתיב יידישאי: נעבענצאהל; ה'תרי"ח – י"ד באב ה'תרצ"ט; 1858~ – 1939) היה רב גליציאני ששימש כרבן של וישניצה וסטניסלב. מחבר שו"ת "מנחת יחיאל". ממייסדי אגודת ישראל בגליציה.

 ביוגרפיה 
נולד בשנת ה'תרי"ח (1858 לערך) ליוסף. למד אצל דודו הרב מרדכי מאיר גוטיורט, ששימש כדיין ורב בבובוב, ואצל האחים הרב שמואל והרב יוסף אנגל בקלויז בטרנוב. למד אצל הרב חיים הלברשטאם מצאנז והרב שלמה הלברשטאם מבובוב.מאיר ונדר, אנציקלופדיה לחכמי גליציה, כרך ו, ירושלים תשס"ה, עמ' 565 שלט בפולנית ובגרמנית.

לאחר נישואיו התפרנס הרב נבנצל ברווחה מגביית אגרות מעבר בדרכים, הקים ישיבה בווישניצה ולימד בה. בהמשך נבחר לשמש כרבה של העיר.

בשנת ה'תרנ"ט (1899) החל לשמש כראב"ד בעיר המרכזית בגליציה סטניסלב (לעיתים: סטניסלבוב). עד לשנת ה'תרס"ט שימש הרב אריה לייבוש הורוביץ כרב העיר, והשניים ישבו בבית הדין יחדיו.ראו לדוגמה: בנימין פרייס, דרשות אגרות ותולדות בעל שו"ת הרי בשמים, ירושלים תשע"א, עמ' פב-פג. למשפחת הרבנים הורוביץ הייתה "חזקה" על רבנות העיר ולפיכך, גם לאחר פטירת הרב הורוביץ לא נתמנה הרב נבנצל לרב הראשי הרשמי, אף ששימש כך בפועל לצד עבודתו בבית הדין, פיקח על ישיבת "אור תורה" בה למדו כ-150 תלמידים (נוסדה בשנת ה'תרס"ז),לדוגמה: ;  בראשה הועמד כמחנך הרב יקותיאל אריה קמלהאר, והיא התפרסמה ברמתה הגבוהה.על הישיבה ראו: מאיר וונדר, 'הישיבות בגליציה', מוריה רז-רח [יח, ג-ד], טבת תשנ"ב, עמ' צט כן פרס חסות על תלמודי התורה, והיה פעיל מאוד במוסדות החסד הקהילתיים. בזמן השלטון האוקראיני היה חבר מועצת העיר היהודית.

מאז פרסום ספרו הראשון בשנת ה'תר"ס, נחשב לאחד מחשובי משיבי ההלכה בגליציה. על פי המסופר, ספרו הרשים ביותר גם רבנים וותיקים כמהרש"ם. היה ממייסדי אגודת ישראל, פעיל וותיק בהראו לדוגמה חתימתו לצד רבנים על כרזת האגודה, בתוך: קובץ הסתדרותי, וינה תרפ"ג, עמ' 24–31 וחבר למועצת גדולי התורה שלה. אחרי מלחמת העולם הראשונה עסק רבות בהתרת עגונות. אחד מבני העיר תיארו כך: 

הרב אלתר יחיאל נבנצל נפטר בי"ד באב ה'תרצ"ט (1939),ר' אלטער נעבענצאהל ז"ל, נייער מארגען⁩, 1 באוגוסט 1939⁩;  ובהלווייתו השתתפו כ-10,000 איש.

 חיים אישיים 
בהיותו בן 17 נישא לשינדל שפרינצא (נפטרה בט' אדר ב' ה'תרצ"ה, 1935), בתו של יהודה ליבוש לנדא, תושב אמיד בגורליץ, שהבטיח לחתנו מזונות לכל ימי חייו. בנם היחיד משה צבי הירש, בנקאי בסטניסלב ומעסקני הדת והחסד בעיר,מעט על "הבנק למסחר", ראו: מנחם גלרטר, 'קהילת סטניסלב בשנות תרע"ט-תרצ"ט', ערים ואמהות בישראל, כרך ה – סטניסלב, מוסד הרב קוק תשי"ב, עמ' 245 נספה בשואה. נכדו שמואל, השריד היחיד ממשפחתו, ניצל מן השואה והתגורר בתל אביב (נפטר בשנת תשל"ב). נינו הוא הרב נחום נבנצהל, מחבר תורני.ראו תיאורו את המשפחה, במבוא לספרו דבר שמואל – נגעים, בני ברק תשנ"ד

 ספריו 

 פרי העץ ומנחת יחיאל – על שולחן ערוך יורה דעה, חלק א מונקאטש תר"ס, חלק ב הוסיאטין תרס"ד
 שו"ת מנחת יחיאל – ארבעה חלקי השו"ע, חלק א בילגוריה תרצ"ג, חלק ב סטניסלבוב תרצ"ו, חלק ג סטניסלבוב תרצ"ט

 לקריאה נוספת 

 'הרב ר' אלטר יחיאל בהרב ר' יוסף זצ"ל נעבענצאהל', בתוך: שמואל נח גוטליב, אהלי שם, פינסק תרע"ב, עמ' 263
 סטניסלב – ספר קהילה, עמ' 310–339
 מנחם גלרטר, 'קהילת סטניסלב בשנות תרע"ט-תרצ"ט', ערים ואמהות בישראל, כרך ה – סטניסלב, מוסד הרב קוק תשי"ב, עמ' 310–311
 'הג"ר אלתר־יחיאל נבנצל', בתוך: זאב זוהר (פישר שיין), בסוד ישרים ועדה, בני ברק תשכ"ט, עמ' רלז-רמגפורסם לראשונה: זאב זוהר, 'ר' אלתר יחיאל נבנצל זצ"ל', שערים, חלק א – ה' אדר ב' תשי"ז, עמ' ה; חלק ב – י' אדר ב תשי"ז, עמ' ג
 'רבי אלתר יחיאל נבנצאהל מסטניסלב', בתוך: דוד הלחמי, חכמי ישראל, תל אביב תש"ן, כרך א, עמ' שצט
 'ר' אלתר יחיאל ב"ר יוסף נבנצל', בתוך: מאיר ונדר, אנציקלופדיה לחכמי גליציה, כרך ג, ירושלים תשנ"ז, עמ' 985–991

 קישורים חיצוניים 

 הרב 
 מכתב הגאון רבי אלטר יחיאל נבנצל אודות הפצת ספריו 'פרי עץ' ו'מנחת יחיאל', באתר בידספיריט

 הערות שוליים 

קטגוריה:רבנים גליציאנים
קטגוריה:סטניסלב: רבנים
קטגוריה:חברי מועצת גדולי התורה של אגודת ישראל
קטגוריה:מחברי ספרי שו"ת
קטגוריה:אבות בתי דין
קטגוריה:ילידי 1858
קטגוריה:נפטרים ב-1939